**Lacrimi de mătase**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Binele este prezența ta,

și, răul, lipsa ei,

Și întuneric

se revarsă peste podurile lumii mele,

Când te ascunzi

după pașii tăi aruncați

În țărâna strigătului meu...

O, ceas mecanic,

părul tău

A inundat vinele mele,

până dincolo de ochi,

Și văd

frumusețea ta, ascunsă

Sub pânza țesută peste ea\_

un vierme de mătase,

Ascuns într-un toiag,

se hrănește

Să devină fluture\_,

este floare!...

Te strig. Strigătul meu

caută să se cațere pe aburii astmatici

Ai bătrânei păduri...

Mă simți.

Vrei să mă strigi

dar,

Strigătul tău

intră în gura fluturelui

Devenit, iar,

vierme.